*Pressemelding fra Asker fotball*

Ved et jubileum **Asker fotball - klubben som vil leve**

Fotballen i Asker jubilerer i 2023. På flere måter. Det er 125 år siden ballen begynte å rulle ved Hartmanns pensjonatskole på Hvalstad med en «duft av engelsk college» som det het i reklamen. Asker Idrettsforening tok så i 1913 – for 110 år siden - sporten videre i mer organisert form. Ti år senere i 1923 fusjonerte foreningen med Asker skiklubb. Samtidig ble også Frisk Asker dannet og Holmen IF brøt med Skiklubben. På 1920 og -30 tallet kom også de første arbeideridrettslagene i bygda – Hvalstad, Heggedal, Vollen og Asker – på banen. De første skismene i Asker fotballen var fakta.

I nyere tid - litt grovt regnet - er det 25 år siden arbeidet med å etablere Asker Fotball Herrer begynte. Det skjedde innen Skiklubbens allianse --idrettslag for kvinne- og barnefotball. Jubileet som Asker fotball har valgt å markere i 2023 er imidlertid at det er ti år siden «Gatelaget» og «Asker United» ble startet. I stedet for å børste støv av gamle etableringer og konflikter, har AF -ledelsen valgt å sette søkelyset på nåtida og framtida; på fotballens rolle som sosial endringsaktør. Det er et riktig valg.

Den 125 år lange historien er oppsummert i en lengre artikkel med tittelen «Gjennom Oppturer og Nedturer» skrevet av tidligere styreleder i klubben, Erik Berg. Han setter søkelyset på samspillet mellom samfunn og idrett – det lokale i det globale og omvendt. Og på fotballens sosiale og kulturelle funksjoner. Noen av utviklingstrekkene han har identifisert kan oppsummeres i følgende:

* Befolkningsveksten i Asker kommune har vært enorm. I perioder større enn i noen annen norsk kommune.
* Sosiale, økonomiske og kulturelle skiller har festet seg raskt. Som følge av kontinuerlig tilflytning inkludert de senere tiårenes innvandring av flyktninger og arbeidsmigranter.
* Fotballen – som den klart største sporten i bygda – er blitt en viktig integrasjons- og utjamningsfaktor som følge av innsatsen til aktører som AFH/AF.
* Kampen for og om fotballbanene og - anleggene har også vært sentral: fra de lokale løkkene ble tatt i bruk – nå stort sett nedbygd – til Føyka grusbanen i 1923. Og til gressbanen på samme sted ble åpnet i 1950. Kunstgressbanen med undervarme i 2005 og en moderne kamparena i 2011 kom heller ikke til uten sverdslag.
* Det har fulgt betydelig sportslig framgang med nye anlegg. Gressbanen åpnet på Føyka i 1950 ga unike prestasjoner i nesten ti år på toppen av norsk fotball. Mens kunstgressbanen på Føyka øvre i 2005 førte til umiddelbart opprykk i 2006 (til 2. divisjon) og i 2010 (til 1. divisjon – Adecco ligaen). Nå ventes det på utbygging av Drengsrud- jordene med ny sportslig framgang som forhåpentlig resultat.
* Med befolkningsvekst kom mange barne- ungdoms- og videregående skoler til. Ungene «trillet ned» til Føyka – bygdas midtpunkt - og andre nærliggende baner.
* Lærerne ble bindeleddet - limet - i samspillet mellom skole, fritid og hjem. En unik «idrett for alle» bevegelse i Norge fikk mye av sitt utgangspunkt i Asker - skolen. Likestilling- og kvinnekamp sto sentralt sammen med fremme av breddefotball.
* Kald krig, innbyrdeskonflikter og sosial nød førte strømmer av innvandrere og flyktninger til Norge. Ledelsen i AFH/AF så utfordringene klarere enn de fleste. «Førstegenerasjons»-tiltak/-modeller for integrasjon -Asker folk, SFO Fotball, Fysisk aktivitets-prosjektet for asylsøkere - ble utviklet. Det ble sett til Askers erfaringer også fra internasjonalt hold.
* Etableringen av dagens jubilanter «Gatefotballen» og «Asker United» i 2013 innebar at første generasjons-prosjektene fra ti-året før skjøt knopper. Det gjør de fortsatt gjennom «Sammen for fotball» og «Aktive lokalsamfunn» startet i 2018. Skolene har vært arenaene og lærerne drivkreftene gjennom tre generasjoner alle med ulike utfordringer både for klubb og samfunn.

AFH/AF er historien om «klubben som vil leve». Det er ingen grunn til å skjule at en tidvis har stått overfor økonomiske og sportslige utfordringer som har vært vanskelig å handtere. Senest i 2022 befant en seg på kanten av stupet. Men krisene har vist seg konstruktive. Spillere, medlemmer, supportere og sponsorer har alle tatt samling i «bånn» og gitt klubben både sportslige og økonomiske løft. Våren 2023 skjer det igjen med et nytt, ungt A-lag og sosialt engasjement som springbrett og kontinuitetsbærer.

***Jubileumsartikkelen «Gjennom oppturer og nedturer» kan bestilles på*** ***post@askerfotball.no***

***Den koster 250 kroner og inntekten går uavkortet til klubben, hvorav halvparten øremerkes Gatelaget og Asker United.***